**Projektas**

**ŠILUTĖS RAJONO SAVIVALDYBĖS**

#### TARYBA

# SPRENDIMAS

**DĖL ŠILUTĖS RAJONO SAVIVALDYBĖS STudentų RĖMIMO PROGRAMOS TVARKOS APRAŠO PATVIRTINIMO**

2019 m. birželio d. Nr. T1-

Šilutė

Vadovaudamasi Vietos savivaldos įstatymo 16 straipsnio 2 dalies 17 punktu, Šilutės rajono savivaldybės taryba n u s p r e n d ž i a:

Patvirtinti Šilutės rajono savivaldybės studentų rėmimo programos tvarkos aprašą (pridedama).

Savivaldybės meras

Virgilijus Pozingis

2019-06-

Dainora Butvydienė

2019-06-11

Arvydas Bielskis

2019-06-04G

Vita Stulgienė

2019-06-04

Parengė

Rimantė Čiutienė

2019-06-04

P:\Tarybos\_projektai\_2011-2018\2019 metai\Birželio 27\SVI01JGKV.docx

PATVIRTINTA

Šilutės rajono savivaldybės tarybos

2019 m. rugsėjo d. sprendimu Nr. T1-

**ŠILUTĖS RAJONO SAVIVALDYBĖS STUDENTŲ RĖMIMO PROGRAMOS TVARKOS APRAŠAS**

**I SKYRIUS**

**BENDROJI DALIS**

1. Šilutės rajono savivaldybės studentų rėmimo programostvarkos aprašas (toliau – Aprašas) reglamentuoja finansinės paramos Šilutės rajono savivaldybės gyventojams, studijuojantiems Lietuvos aukštosiose mokyklose pirmos pakopos nuolatinėse studijose (toliau – Studentai) pagal Šilutės rajono savivaldybės (toliau – Savivaldybė) reikalingų specialybių programas, skyrimo studentams tvarką ir lėšų skyrimo kriterijus.

2. Studentų rėmimo programa finansuojama Savivaldybės biudžeto lėšomis.

**II SKYRIUS**

**LĖŠŲ SKYRIMO KRITERIJAI**

3. Kiekvienais metais Šilutės rajono savivaldybės administracijos direktorius tvirtina Šilutės rajonui reikalingų specialybių prioritetinį sąrašą.

4. Pagal šį Aprašą parama skiriama tik tiems studentams, kurie studijuoja pagal Šilutės rajonui reikalingų specialybių studijų programas Lietuvos aukštosiose mokyklose.

5. Lėšos skiriamos studentams, baigusiems Šilutės rajono bendrojo ugdymo įstaigas, kurie įsipareigoja baigus studijas dirbti Šilutės rajono savivaldybės įstaigose, kurių steigėja (dalininkė) yra Šilutės rajono savivaldybė.

6. Finansinės paramos rūšys:

6.1. kainos, sumokėtos už studijas kompensacija tik studijuojant Lietuvos aukštosiose mokyklose,

6.2. studijų stipendija studijuojant tiek Lietuvos, tiek užsienio aukštosiose mokyklose.

7. Studentas gali pretenduoti tik į vieną finansinės paramos rūšį.

8. Kompensuojama 100 proc. metinės studijų kainos už mokslą ir negrąžinamai, jei Studentas pateikia Administracijai studijų išlaidas patvirtinančius dokumentus ir sudaręs trišalę sutartį (2 priedas) įvykdo savo sutartinius įsipareigojimus Kompensacija taikoma visą studijų programos laikotarpį, išskyrus akademines atostogas.

9. Studijų stipendijos dydis – 5 bazinės socialinės išmokos (BSI) per mėnesį. Stipendija mokama visą studijų programos laikotarpį, išskyrus akademines atostogas.

10. Skiriant finansinę paramą taikomi šie kriterijai:

10.1. studento mokymosi rezultatai (pirmenybė teikiama pažangiau besimokantiems studentams, skaičiuojamas pusmečio egzaminų įvertinimų vidurkis, ką tik įstojusiems pirmojo kurso studentams skaičiuojamas brandos atestato metinių įvertinimų vidurkis);

10.2. specialybių įvairovė (finansinė parama skiriama skirtingų studijų programų studentams; jei visus prašymus pateikia tokią pat studijų programą studijuojantys studentai, vadovaujamasi 10.1 kriterijumi).

11. Studentas, prieš teikdamas prašymą komisijai, turi rasti įstaigą, kuri jį įdarbintų po studijų baigimo.

12. Studentas, kuriam skiriama finansinė parama, turi:

12.1. įsipareigoti atidirbti Šilutės rajono savivaldybės įstaigoje, tiek metų, kiek metų jam buvo mokama studijų stipendija arba kompensuojama už studijas sumokėta kaina;

12.2. sutikti, kad jo vardas, pavardė, mokymosi įstaigos bei studijų programos (specialybės) pavadinimai būtų viešai skelbiami Savivaldybės interneto svetainėje;

12.3. kasmet, rugsėjo mėnesį (už pavasario semestrą) ir kovo mėn. (už rudens semestrą), pateikti prašymą Savivaldybės administracijos direktoriui dėl kainos, sumokėtos už studijas kompensavimo arba studijų stipendijos mokėjimo tęsimo. Prie prašymo pridedama pažyma apie mokymąsi universitete, pažyma apie paskutinio semestro mokymosi rezultatus, banko dokumentas, įrodantis atliktą mokėjimą už studijas (pateikiama tik tuo atveju, kai pretenduojama į kainos, sumokėtos už studijas kompensavimą).

**III SKYRIUS**

**LĖŠŲ SKYRIMO TVARKA**

13. Savivaldybės administracija kasmet, Savivaldybės interneto svetainėje ir vietinėje spaudoje skelbia Studentų rėmimo Šilutės rajono savivaldybės biudžeto lėšomiskonkursą, informaciniame tekste pateikia tų kalendorinių metų Šilutės rajonui reikalingų specialybių prioritetinį sąrašą, prašymų pateikimo vietą, laikotarpį.

14. Studentas, norėdamas gauti finansinę paramą, komisijai pateikia nustatytos formos prašymą (1 priedas).

15. Studentų rėmimo programos įgyvendinimą koordinuoja ketverių metų laikotarpiui Šilutės rajono savivaldybės mero potvarkiu patvirtinta septynių asmenų Komisija (trys politikai, du administarcijos atstovai, du visuomenės atstovai).

16. Administracijos direktorius, Studentų pateiktus prašymus perduoda Komisijai. Komisija, išnagrinėjusi prašymus, teikia Administracijos direktoriui išvadas dėl tikslingumo sudaryti sutartis, pateikdama siūlymą ir papildomus dokumentus (nagrinėtą prašymą ir Komisijos protokolą).

17. Komisijos posėdžius šaukia, posėdžiams pirmininkauja Komisijos pirmininkas, o jo nesant – pirmininko pavaduotojas, kurį Komisija išrenka pirmojo posėdžio metu.

18. Komisijos posėdžiai uždari. Posėdis yra teisėtas, jeigu jame dalyvauja daugiau kaip pusė Komisijos narių.

19. Komisijos sprendimai priimami posėdyje dalyvaujančių komisijos narių balsų dauguma. Balsams pasiskirsčius po lygiai, lemiamas yra Komisijos pirmininko ar posėdžio pirmininko balsas.

20. Komisijos protokolus pasirašo visi posėdžio dalyviai. Komisijos raštvedybą tvarko jos sekretorius.

21. Administracijos direktorius, įvertinęs komisijos siūlymą ir kitus prašymo nagrinėjimo dokumentus, priima sprendimą dėl Studento rėmimo ir pasirašo trišalę sutartį tarp Administracijos, Studento ir Šilutės rajone veikiančios įstaigos, kurioje baigęs studijas Studentas planuoja įsidarbinti.

22. Finansinė parama studentams skiriama negrąžinamai, jeigu studentas vykdo visus sutartinius įsipareigojimus.

**IV SKYRIUS**

**BAIGIAMOSIOS NUOSTATOS**

23. Aprašą keičia, papildo Savivaldybės taryba.

24. Studentų rėmimo programos buhalterinę apskaitą vykdo Savivaldybės administracijos Centralizuotos buhalterijos skyrius.

25. Komisijos veiklos dokumentus teisės aktų nustatyta tvarka tvarko ir saugo Savivaldybės administracijos Švietimo skyrius.

\_\_\_\_\_\_\_\_\_\_\_\_\_\_\_\_\_\_\_\_\_

Šilutės rajono savivaldybės

Studentų rėmimo tvarkos aprašo

1 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruota (registracijos) gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(susirašinėjimo adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(baigta Šilutės rajono bendrojo ugdymo mokykla, baigimo metai)

Šilutės rajono savivaldybės

Administracijos direktoriui

**PRAŠYMAS**

**DĖL STUDENTO RĖMIMO**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau skirti finansinę paramą (pažymėti X):

 kainos, sumokėtos už studijas kompensavimui;

studijų stipendiją.

Studijuoju:

|  |  |
| --- | --- |
| Mokymo įstaigos pavadinimas |  |
| Studijų programos pavadinimas |  |
| Kursas |  |
| Specialybė, kurią įgysiu baigęs studijas |  |

Baigęs studijas planuoju įsidarbinti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Šilutės rajone veikianti įstaiga)

PRIDEDAMA:

 1. Pažyma apie mokymąsi Lietuvos aukštosiose mokyklose (pažyma iš Užsienio aukšosios mokyklos pateikiama tik tuo atveju, kai pretenduojama į stipendiją).

2. Pažyma apie paskutinio semestro mokymosi rezultatus.

4. Brandos atestatas (pateikiama tik tuo atveju, kai stojama į I kursą).

5. Asmens dokumentas (kopija).

6. Banko dokumentas, įrodantis atliktą mokėjimą už studijas *(pateikiama tik tuo atveju, kai pretenduojama į kainos, sumokėtos už studijas kompensavimą)*.

7. Įstaigos raštas dėl darbuotojo poreikio ir jo įdarbinimo baigus studijas.

Patvirtinu, kad pateikti duomenys yra teisingi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė

Šilutės rajono savivaldybės

studijų rėmimo tvarkos aprašo

2 priedas

**(Sutarties forma)**

**TRIŠALĖ STUDIJŲ RĖMIMO SUTARTIS**

20\_\_\_m.\_\_\_\_\_\_\_\_\_\_\_\_\_\_\_\_\_\_\_d. Nr.

Šilutė

Šilutės rajono savivaldybės administracija, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_, (vadovaujantis 2014-11-27 Savivaldybės tarybos sprendimu Nr. T1-2338 „Dėl Šilutės rajono savivaldybės vardu sudaromų sutarčių pasirašymo tvarkos“) (toliau – savivaldybės administracija), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (asmens vardas, pavardė)

asmens kodas\_\_\_\_\_\_\_\_\_\_\_\_\_\_\_\_\_\_\_\_\_, studijuojantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (aukštosios mokyklos pavadinimas)

\_\_\_\_\_\_\_\_\_\_\_\_pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (studijų programos pavadinimas)

(toliau – studentas), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_

 (įstaigos pavadinimas, juridinis statusas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įgaliojimo dokumento data, rūšis, numeris, pavadinimas)

(toliau – įstaiga), sudarė šią trišalę sutartį (toliau – sutartis).

**I. SUTARTIES OBJEKTAS**

Sutartimi Savivaldybės administracija įsipareigoja remti iš Savivaldybės biudžeto lėšųstudentą, įstaiga įsipareigoja suteikti studentui darbo vietą po studento studijų baigimo, studentas įsipareigoja, baigęs studijas, dirbti įstaigoje pagal aukštojoje mokykloje įgytą specialybę tiek metų, kiek Savivaldybės administracija jį rėmė.

**II. ŠALIŲ ĮSIPAREIGOJIMAI**

1. Savivaldybės administracija įsipareigoja:
	1. Skirti studentui finansinę paramą: (įrašyti: kompensuoti 100 proc. kainos sumokėtos už studijas, t. y. \_\_\_\_\_\_\_ Eur (\_\_\_\_\_\_eurų) per vienerius metus mokslo metus arba studijų stipendiją, kurios dydis 5 BSI per mėnesį);
	2. lėšas pervesti per 20 kalendorinių dienų nuo studento studijų išlaidas patvirtinančių dokumentų pateikimo savivaldybės administracijai.

2.Studentas įsipareigoja:

2.1. kiekvieną pusmetį pateikti savivaldybės administracijai dokumentus, įrodančius sėkmingas studijas ir studijų išlaidas patvirtinančius dokumentus;

2.2. baigęs studijas, per 30 kalendorinių dienų pateikti savivaldybės administracijai studijų baigimą įrodančių dokumentų (diplomo ir jo priedų) kopijas;

2.3. baigęs studijas, dirbti įstaigoje pagal studijų metu įgytą specialybę tiek metų, kiek savivaldybės administracija rėmė jo studijas;

2.4. grąžinti savivaldybės administracijai visą studijų metu gautą sumą su 5 proc. metinėmis palūkanomis per 30 kalendorinių dienų, jeigu baigęs studijas nesutinka dirbti įstaigoje;

2.5. nutraukęs studijas Lietuvos aukštojoje mokykloje (stipendijos atveju Užsienio aukštojoje mokykloje) arba nutraukęs darbo sutartį įstaigoje ir nedirbęs sutarties 2.3 papunktyje numatyto laiko, grąžina savivaldybės administracijai nedirbtam laikui proporcingai apskaičiuotą sumą nuo jam sumokėtos sumos su 5 proc. metinėmis palūkanomis per 30 kalendorinių dienų.

3. Įstaiga įsipareigoja suteikti studentui, baigusiam studijas, darbo vietą pagal Lietuvos aukštojoje mokykloje įgytą specialybę stipendijos atveju (stipendijos atveju

Užsienio aukštojoje mokykloje) tiek metų, kiek savivaldybės administracija rėmė jo studijas.

4. Jei įstaiga motyvuotai negali (reorganizuojama, likviduojama ar pan.) įdarbinti baigusio studijas studento, Studentui pasiūloma įsidarbinti kitoje įstaigoje.

**III. SUTARTIES GALIOJIMAS**

5. Sutartis įsigalioja nuo jos pasirašymo dienos ir galioja iki visiško sutarties šalių įsipareigojimų įvykdymo.

6. Sutartis gali būti pakeista, papildyta, nutraukta tik raštišku sutarties šalių susitarimu.

7. Sutarties šalis, kuri dėl nurodytų aplinkybių negali įvykdyti prisiimtų įsipareigojimų, nedelsdama privalo registruotu laišku apie tai informuoti kitą sutarties šalį. Pavėluotas ar netinkamas kitos šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl prisiimtų įsipareigojimų netinkamo vykdymo ar nevykdymo.

**IV. BAIGIAMOSIOS NUOSTATOS**

8. Visi šalių nesutarimai sprendžiami derybomis, o nesusitarus – Lietuvos Respublikos teisės aktų nustatyta tvarka.

9. Sutartis sudaryta trimis vienodą juridinę galią turinčiais egzemplioriais, po vieną kiekvienai šaliai.

**V. ŠALIŲ REKVIZITAI**

|  |  |
| --- | --- |
| Savivaldybės administracijaŠilutės rajono savivaldybės administracijaKodas 188723322Dariaus ir Girėno g. 1, LT- 99133 ŠilutėTel. 8 441 79 266El. p. administracija@silutė.ltA. s. Nr. LT 137300010113194651 Bankas AB SwedbankBanko kodas 7300Administracijos direktorius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) | Studentas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Vardas, pavardė)Adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_Tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_El. p.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. s. Nr. LT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_Banko kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) |

|  |  |
| --- | --- |
| Įstaiga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pavadinimas)Kodas AdresasTel. Faks. El. p. A. s. Nr. LT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_Banko kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) |  |

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

 **„DĖL ŠILUTĖS RAJONO SAVIVALDYBĖS studENTŲ rėmimo programos tvarkos aprašo“ Patvirtinimo**

2019-06-04

Šilutė

|  |
| --- |
| **1. Parengto projekto tikslai ir uždaviniai.** |
|  Patvirtinti Šilutės rajono savivaldybės studentų rėmimo programos tvarkos aprašą (pridedama). |
| **2. Kaip šiuo metu yra sureguliuoti projekte aptarti klausimai.**Sprendimo projektas parengtas vadovaujantis Vietos savivaldos įstatymo 16 straipsnio 4 dalimi.  Šilutės rajono savivaldybės studentų rėmimo programostvarkos aprašas reglamentuoja finansinės paramos Šilutės rajono savivaldybės gyventojams, studijuojantiems Lietuvos universitetuose pirmos pakopos dieninėse studijose pagal Šilutės rajono savivaldybės reikalingų specialybių programas, skyrimo studentams tvarką ir lėšų skyrimo kriterijus. Lėšos skiriamos studentams, baigusiems Šilutės rajono bendrojo ugdymo įstaigas ir planuojantiems baigus studijas dirbti Šilutės rajono savivaldybės įstaigose, kurių steigėja (dalininkė) yra Šilutės rajono savivaldybė. Finansinės paramos rūšys: kainos, sumokėtos už studijas kompensacija ir studijų stipendija. |
|  **3. Kokių pozityvių rezultatų laukiama.** |
|  Tikimąsi, kad į Šilutės rajono savivaldybę grįš gyventi ir dirbti daugiau jaunų žmonių. Iš dalies bus sprendžiama kvalifikuotų darbuotojų trūkumo problema.  |
|  **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
|  Nėra.  |
|  **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus būtina pakeisti, priėmus teikiamą projektą.** |
|  Nėra.  |
|  **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
|  [Atliktas antikorupcinis vertinimas.](SV01Antikor.vert..docx)  |
|  **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
|  Savivaldybės biudžeto lėšos (jaunimo programa). |
|  **8. Projekto autorius ar autorių grupė.** |
|  Švietimo skyriaus vyriausioji specialistė Rimantė Čiutienė. |
|  **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** |
|  Šilutės rajono savivaldybės studentų rėmimo programos tvarkos aprašas. |
|  **10. Kiti, autorių nuomone, reikalingi pagrindimai ir paaiškinimai.** |
|  Nėra.  |

Švietimo skyriaus vyriausioji specialistė Rimantė Čiutienė